CELEX: 32010D0710(01)
Language: bg
Date: 2010-07-10 00:00:00
Title: Решение № E2 от 3 март 2010 година за установяване на процедура за управление на промени, приложима за координатите на органите, определени в член 1 от Регламент (ЕО) № 883/2004 на Европейския парламент и на Съвета и присъстващи в електронната директория, която е съставна част от EESSI  (Текст от значение за ЕИП и за Споразумението ЕС — Швейцария)

10.7.2010   
            
            
               BG
            
            
               Официален вестник на Европейския съюз
            
            
               C 187/5
            
         РЕШЕНИЕ № E2
   от 3 март 2010 година
   за установяване на процедура за управление на промени, приложима за координатите на органите, определени в член 1 от Регламент (ЕО) № 883/2004 на Европейския парламент и на Съвета и присъстващи в електронната директория, която е съставна част от EESSI
   (текст от значение за ЕИП и за Споразумението ЕС — Швейцария)
   2010/C 187/04
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква г) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена да приема общите структурни правила за услугите за електронна обработка на информация и да определя условията за работата на общата част на тези услуги,
   като взе предвид член 88 от Регламент (ЕО) № 987/2009 на Европейския парламент и на Съвета (2) (наричан по-долу „регламентът по прилагане“),
   като действа в съответствие с условията, определени в член 71, параграф 2 от Регламент (ЕО) № 883/2004,
   като има предвид, че:
   
               (1)
            
            
               Един от елементите на модернизирането на системата за координация на националните системи за социална сигурност е изграждането на електронна директория, която съдържа координатите на националните органи, участващи в прилагането на регламенти (ЕО) № 883/2004 и (ЕО) № 987/2009 (наричан по-долу „регламентът по прилагане“).
            
         
               (2)
            
            
               Държавите-членки отговарят за въвеждането в електронната директория на информацията за контакт със своите национални органи и за поддържането на актуалното състояние на тази информация.
            
         
               (3)
            
            
               Държавите-членки гарантират, че информацията в притежаваните от тях местни копия на електронната директория е синхронизирана ежедневно с информацията, използвана в основното копие на електронната директория, за което се грижи Европейската комисия.
            
         
               (4)
            
            
               Необходимо е установяването на процедура за управление на промени, която гарантира, че промените в информацията, посочена в електронната директория, се обработват по структуриран, последователен, позволяващ проверка и своевременен начин,
            
         РЕШИ:
   
               1.
            
            
               Настоящото решение определя правилата за процедура за управление на промени, отнасящи се до информацията за компетентните органи, националните институции, органите за връзка и точките за достъп, определени в член 1, букви м), р) и с) от Регламент (ЕО) № 883/2004 и член 1, параграф 2, букви а) и б) от регламента по прилагане.
            
         
               2.
            
            
               Процедурата за управление на промени се прилага за информацията, която е посочена в основното копие на електронната директория, за което се грижи Европейската комисия, и за местните копия, за които се грижат държавите-членки.
            
         
               3.
            
            
               Всяка държава-членка назначава лице, което отговаря за въвеждането на промените в основното копие на електронната директория и за актуализирането на местните копия.
            
         
               4.
            
            
               Всяка държава-членка назначава главно лице за контакт относно EESSI за всяка точка за достъп (наричано по-долу „АP SPOC“). Това е първото лице за контакт, използвано от институциите и органите, свързани със съответната точка за достъп.
            
         
               5.
            
            
               Всяка държава-членка уведомява Административната комисия чрез Секретариата за промените в информацията, засягащи в значителна степен компетентните органи, националните институции, органите за връзка или точките за достъп, като това се прави поне един календарен месец преди влизането в сила на промяната. Уведомлението може да бъде адресирано до Секретариата. Незначителни промени могат да бъдат въвеждани в главната директория на електронната директория без предварително уведомление.
            
         
               6.
            
            
               За целите на тази процедура значителната промяна се определя като промяна, която засяга неблагоприятно прилагането на регламентите и следователно координацията, като по този начин може да затрудни изпращането или движението на структурирани електронни документи (SEDs) до съответната институция или орган.
               Значителната промяна включва, inter alia:
               
               
                           а)
                        
                        
                           промени, свързани с идентификационния код, функцията или сферата на компетентност на орган или институция или точка за достъп;
                        
                     
                           б)
                        
                        
                           прекратяване на дейността на орган, институция или точка за достъп;
                        
                     
                           в)
                        
                        
                           сливане на органи или институции или точки за достъп.
                        
                     
         
               7.
            
            
               В случай че значителната промяна се отнася до една от промените, изброени в точка а), б) или в), държавите-членки определят кой орган, институция или точка за достъп ще поеме посочената функция или сфера на компетентност на датата, когато промяната влиза в сила.
            
         
               8.
            
            
               След получаването на уведомлението за значителна промяна Секретариатът информира Административната комисия и AP SPOCs за промяната и за датата, на която промените влизат в сила.
            
         
               9.
            
            
               В съответствие с член 9 от процедурния правилник на Административната комисия членовете на Административната комисия имат възможност да заявят, че възразяват срещу промяната или да се въздържат от гласуване. Когато е повдигнато възражение, промяната се обсъжда на първото предстоящо заседание на Административната комисия.
            
         
               10.
            
            
               Държавите-членки гарантират, че местните копия на директорията със справочните услуги са синхронизирани ежедневно с основното копие на електронната директория. Синхронизирането на местните копия се извършва в интервала между 1 часа след полунощ и 3 часа след полунощ централно европейско време.
            
         
               11.
            
            
               В рамките на една година след публикуването на настоящото решение в Официален вестник на Европейския съюз Административната комисия прави оценка на опита, натрупан от държавите-членки при прилагането на настоящото решение.
            
         
               12.
            
            
               Настоящото решение се публикува в Официален вестник на Европейския съюз. То се прилага от първия ден на втория месец след месеца на публикуването му.
            
         
      
         
            Председател на Административната комисия
         
         José Maria MARCO GARCÍA
      
   
   
      (1)  ОВ L 166, 30.4.2004 г., стр. 1.
   
      (2)  ОВ L 284, 30.10.2009 г., стр. 1.